**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SENIŪNAIČIŲ IŠLAIDŲ, SUSIJUSIŲ SU JŲ VEIKLA, APMOKĖJIMO IR ATSISKAITYMO TVARKOS APRAŠO PATVIRTINIMO**

2023 m. spalio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 38 straipsnio 15 dalimi, Plungės rajono savivaldybės taryba nusprendžia:

1. Patvirtinti seniūnaičių išlaidų, susijusių su jų veikla, apmokėjimo ir atsiskaitymo tvarkos aprašą (pridedama).

2. Nustatyti, kad sprendimas įsigalioja 2024 m. sausio 1 d.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Biudžetinės apskaitos skyriaus vedėja Genovaitė Pečkauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Savivaldybės tarybos opozicijos narė Vida Bondauskienė

PATVIRTINTA

Plungės rajono savivaldybės

tarybos 2023 m. spalio 26 d.

sprendimu Nr. T1-

**SENIŪNAIČIŲ IŠLAIDŲ, SUSIJUSIŲ SU JŲ VEIKLA, APMOKĖJIMO IR ATSISKAITYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Seniūnaičių išlaidų, susijusių su jų veikla, apmokėjimo ir atsiskaitymo tvarkos aprašas (toliau – Aprašas) nustato Plungės rajono savivaldybės administracijos seniūnaitijų seniūnaičių išlaidų, susijusių su jų veikla, apmokėjimo ir atsiskaitymo tvarką.

**II SKYRIUS**

**IŠLAIDŲ APMOKĖJIMAS IR ATSISKAITYMAS**

2. Seniūnaičiui su jo, kaip seniūnaičio, veikla susijusioms kanceliarinėms, pašto, telefono, interneto ryšio, transportoišlaidoms apmokėti, kiek jų nesuteikia ar tiesiogiai neapmoka Plungės rajono savivaldybės administracija (toliau – Administracija), kas ketvirtį skiriama išmoka atsiskaitytinai.

3. Nustatyti, kad seniūnaičiams su jų veikla susijusioms išlaidoms apmokėti skiriamos išmokos dydis – 50 Eur per mėnesį.

4. Nustatyto dydžio išmokų limitas sumuojamas kiekvieną ketvirtį, išmoka seniūnaičiams mokama kas ketvirtį, neviršijant šio Aprašo 3 p. nustatyto dydžio pagal Seniūnaičio išlaidų, susijusių su jo veikla, ataskaitą (priedas). Išlaidų suma, viršijanti nustatytos ketvirčio išmokos dydį, yra nekompensuojama.

5. Seniūnaičiai užpildytas ketvirčio ataskaitas teikia seniūnui iki ketvirčio paskutinės dienos. Seniūnas ataskaitas teikia DVS Kontora Administracijos Buhalterinės apskaitos skyriui (toliau Skyrius). Administracijos Skyriaus vedėjas ar jo įgaliotas asmuo ataskaitas patikrina ir apskaito. Kartu su ataskaitomis privalo būti pateikti išlaidas pateisinantys dokumentai. Išlaidas pateisinantys dokumentai turi atitikti Lietuvos Respublikos finansinės apskaitos įstatymo nustatytus reikalavimus. Visi išlaidas pateisinantys dokumentai turi būti išrašyti seniūnaičių vardu.

6. Jeigu ataskaita ir išlaidas pateisinantys dokumentai be pateisinamų priežasčių nepateikiami laiku, išmoka nemokama. Dokumentų pateikimo termino praleidimo pateisinamos priežastys gali būti: seniūnaičio artimųjų mirtis, seniūnaičio liga arba jo artimųjų ligos, kai seniūnaitis privalėjo pasirūpinti artimuoju ir dėl to seniūnaitis negalėjo pateikti dokumentų laiku. Pateisinamų priežasčių pagrįstumą vertina Administracijos direktorius arba sudaryta komisija.

7. Seniūnaitis atsakingas už tikslios ir teisingos informacijos, susijusios su išmokos gavimu, pateikimą. Jei paaiškėja, kad dokumentai, susiję su išmoka, buvo klaidingi, seniūnaitis privalo grąžinti neteisingai priskaitytas lėšas arba kitu atveju Administracija turi teisę susigrąžinti lėšas teisės aktų nustatyta tvarka.

8. Išmokos seniūnaičiams skiriamos Administracijos direktoriui patvirtinus išmokų priskaitymo ir išmokėjimo žiniaraštį, kurį paruošia Administracijos Skyriaus specialistas.

9. Išmokos seniūnaičiams pervedamos kas ketvirtį į seniūnaičių nurodytas bankų sąskaitas iki kito ketvirčio pirmo mėnesio 25 dienos. Išmokai gauti kiekvienas seniūnaitis pateikia raštu Administracijos Skyriui banko sąskaitos, į kurią pervedamas apmokėjimas, rekvizitus.

10. Informacija apie seniūnaičių išmokų panaudojimą yra vieša ir skelbiama savivaldybės tinklapyje [www.plunge.lt](http://www.plunge.lt)

**III SKYRIUS**

**BAIGIAMOSIOS NUOSTATOS**

11. Už Aprašo vykdymą atsakingas Savivaldybės administracijos direktorius ar kiti jo įgalioti asmenys.

12. Aprašo vykdymo kontrolę vykdo Savivaldybės kontrolės ir audito tarnyba Lietuvos Respublikos teisės aktų nustatyta tvarka.

13. Aprašas gali būti papildomas ar keičiamas Plungės rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seniūnaičių išlaidų, susijusių su jų veikla,

apmokėjimo ir atsiskaitymo

tvarkos aprašo

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(seniūnijos ir seniūnaitijos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(seniūnaičio vardas, pavardė)

**SENIŪNAIČIO IŠLAIDŲ, SUSIJUSIŲ SU JO VEIKLA,**

**ATASKAITA**

20\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Eil. Nr. | Išlaidų pavadinimas | Išlaidas pateisinančio dokumento išrašymo data | Išlaidas pateisinančio dokumento numeris | Suma  (eurais) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Iš viso: | |  |  |  |

Suma žodžiais:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(seniūnaičio parašas, vardas, pavardė)

SUDERINTA

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

**SAVIVALDYBĖS TARYBOS NARĖ VIDA BONDAUSKIENĖ**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL SENIŪNAIČIŲ IŠLAIDŲ, SUSIJUSIŲ SU JŲ VEIKLA, APMOKĖJIMO IR ATSISKAITYMO TVARKOS APRAŠO PATVIRTINIMO“**

2023 m. spalio 9 d.

Plungė

**1. Parengto sprendimo projekto tikslai, uždaviniai.**

Savivaldybės tarybos sprendimo projektu siekiama paskatinti seniūnaičius aktyviai prisidėti prie Plungės rajono savivaldybės strateginio plano įgyvendinimo, problemų identifikavimo, pasiūlymų ir sprendimų pateikimo, bendradarbiavimo tarp vietos gyventojų ir valdžios institucijų pagerinimo.

Patvirtinti seniūnaičių išlaidų, susijusių su jų veikla, apmokėjimo ir atsiskaitymo tvarkos aprašą (toliau – Aprašas).

Aprašo 3 punktu nustatyti išmokos dydį 50 Eur per mėnesį.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 38 straipsnio 15 dalimi.

**3. Kodėl būtina priimti sprendimą, kokių pozityvių rezultatų laukiama.**

Paskyrus kompensuojamą išlaidų dydį bus skatinamas bendruomenės atstovų – daugiau asmenų pageidaus būti išrinkti seniūnaičiais, didės seniūnaičių aktyvumas priimant svarbius seniūnaitijų gyventojams sprendimus, geriau bus atstovaujami seniūnaitijos gyventojų interesai, bus didesnis suinteresuotumas ir paskata dalyvauti seniūnaičių veikloje.

**4. Lėšų poreikis ir finansavimo šaltiniai.**

Priėmus šį sprendimą seniūnaičiams su jų veikla susijusioms išlaidoms apmokėti būtų mokama 50,00 Eur (penkiasdešimt eurų 00 ct) per mėnesį. Plungės rajono savivaldybėje yra 71 seniūnaitis, vadinasi, jei būtų išrinkti seniūnaičiai visose seniūnaitijose, ir jei kiekvienas iš jų pateiktų prašymą atlyginti išlaidas, per metus šiam sprendimui įgyvendinti reikėtų 42 600 Eur biudžeto lėšų.

Sudarant 2024 metų Savivaldybės biudžetą ši suma įtraukiama į tvirtinamą biudžetą bei į Savivaldybės strateginį veiklos planą.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Kaimyninių rajonų savivaldybės (Klaipėdos rajono, Telšių rajono, Kretingos rajono) tokias seniūnaičių išlaidų kompensavimo galimybės jau taiko. Taip pat toks kompensavimo mechanizmas numatytas ir kitų rajonų savivaldybėse.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Antikorupcinis vertinimas. Vertinimas atliktas. Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės opozicijos – mažumos teikimu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Savivaldybės administracijai.

**11. Kita svarbi informacija.**

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Reikalingos papildomos biudžeto lėšos* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Pagerės seniūnaičių atstovavimas gyventojams* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Savivaldybės tarybos narė Vida Bondauskienė